Everton Stadium

Everton Stadium (også kjent som Hill Dickinson Stadium av sponsormessige årsaker) er et fotballstadion ved Bramley-Moore Dock i Liverpool, England. Den er hjemmebanen til Everton fra 25/26-sesongen. Everton spilte tidligere på Goodison Park. Bramley-Moore er en tidligere dokk og det er tenkt at stadionet skal være hjertet i utviklingen av området som skal bestå av butikker, leilighetsbygg og hus, treningssentre og andre næringer. Historikk Everton hadde spilt på Goodison Park siden 1892 og stadionet hadde en lavere kapasitet enn mange andre konkurrenter (den tiende største i 24/25-sesongen av Premier League). Begrenset antall lukrative VIP-bokser gjorde også at inntektene var også mye lavere enn for andre lag. Everton startet i 2006 å vurdere å bygge en ny stadion framfor å renovere og utvide Goodison Park. Det første forslaget var et stadion for omlag 50 000 tilskuere i Kirkby, ca 10 km nord-øst for Liverpool, men i 2009 ble det avvist av myndighetene. Everton vurderte også å bli med på Liverpool sitt prosjekt med nytt stadion, Stanley Park Stadium i Stanley Park som ligger midt mellom Anfield og Goodison Park. Men Liverpool valgte heller å utvide Anfield. Etter å ha sett på flere mulige steder for nytt stadion, ble det offentliggjort i november 2017 at de søkte om å bygge et nytt stadion i Bramley-Moore Dock med kapasitet til 52 000 og mulighet for utvidelse til 62 000. I februar 2020 ble planene godkjent de lokale myndigheter. Den godkjente designen for stadionet har plass til 52 888 tilskuere og skal ha én sammenhengende seksjon på en av kortsidene med plass til 13 000, ikke ulikt som på Tottenham Hotspur Stadium som igjen var inspirert av Dortmund sin «gule vegg» på Signal Iduna Park. Stadionet ble fullført desember 2024 og våren 2025 ble det holdt flere kamper med blant annet Evertons U-18 og U-21 lag med henholdsvis 10 000 og 25 000 tilskuere. Under den siste kampen ble det også arrangert evakuering av hele stadion for å teste at dette fungerte. Rapportene etter kampene positive, men det kom noe kritikk for dårlig kapasitet på offentlig transport til og fra kampene. Bruk av stadionet Stadionet er hjemmebanen for fotballaget Everton, og det er planlagt at det skal være vertskap for blant annet EM i fotball 2028 og flere landskamper i Rugby League som skal arrangeres i 2025. Bilder av stadionet Referanser Eksterne lenker (en) Offisielt nettsted (en) Hill Dickinson Stadium – kategori av bilder, video eller lyd på Commons